Martin Maister

Martin Maister XVIII. mendeko zuberotar apaiza eta euskal idazlea zen.

Bizitza 
Bere bizitzari buruz oso datu gutxi dira ezagunak. Basabürüa eskualdeko Ligi herriko erretore izan zen.

Lanak

Erlijioa 
 Jesu-Kristen Imitacionia (Paue, 1757) da ezagutzen den bere lan bakarra. Kempisen "Kristoren Imitazionea" izeneko liburuaren zubererazko bertsioa da. Obra erlijioso honek arrakasta handia izan zuen garai haietan eta euskaraz ere hainbat itzulpen egin ziren.

Bigarren edizio bat ere ezagutzen da (Oloroe-Donamaria, 1838) eta aurrekoaren kopia hutsa da.

Piarres Lafittek liburu honi oso kritika ona egin zion eta hizkuntza aberatsa darabilela aipatu, Tartasen gainetik jarriz.

Davantek bere erreferentziazko antologian liburuko sar-hitza (Iakurzaliari) jasotzen du; hitzaurre hori euskaraz zein latinez egin zuen eta bietan ezagutza handia erakusten du.

Iturriak 
 Jean-Louis Davant: Zuberoako literaturaz. Antologia laburra, Euskaltzaindia, Bilbo, 2008; 23-26.or.

Erreferentziak

Ikus, gainera 
 Jesukristoren Imitazioa
 Piarres Lafitte
 Joan Tartas

Kanpo loturak 
 Iturrietan aipatutako liburua pdf.n.
 «Martin Maister», Literaturaren Zubitegia.
 Maister Joxemiel Bidadorren lumatik.
 Liburuaren faksimila.

Zuberoako idazleak
Ligiar-athereiarrak
Euskal idazleak
Zuberoako apaizak